I Spy (cinta de 2002)

:*Iste articlo ye sobre una cinta estausunidense de comedia d'espionache estrenada en 2002; ta atros usos, se veiga *'I Spy***.


***I Spy*** (títol orichinal en [[Idioma anglés|anglés]], en [[Idioma aragonés|aragonés]] ***Soi espía***, estrenada en [[Aragón]] con o suyo títol traduciu enta lo [[Idioma castellano|castellano]] como ***Soy espía**') ye una cinta de cine estausunidense de cine de comedia d'espionache dirichida por Betty Thomas seguntes un guión adaptau por Cormac Wibberley, Marianne Wibberley, Jay Scherick y David Ronn (basau en una historia de Cormac Wibberley y Marianne Wibberley basada a la vegada en os guions d'a serie de televisión *[[I Spy (serie de televisión de 1965)|I Spy]]*de Morton Fine y David Friedkin), con una banda sonora orichinal de Richard Gibbs, una dirección de fotografía d'Oliver Wood, una producción cinematografica de Mario Kassar, Andrew G. Vajna, Betty Thomas y Jenno Topping ta las productoras Columbia Pictures, Tall Trees Productions, C2 Pictures y Sheldon Leonard Productions y un elenco d'o cual en fan parte, entre d'atros actors, Eddie Murphy, Owen Wilson, Famke Janssen, Malcolm McDowell, Gary Cole, Phill Lewis, Bill Mondy, Mike Dopud, Lynda Boyd, Dana Lee, Viv Leacock, Crystal Lowe, Darren Shahlavi y Gábor Demszky.

Alex Scott treballa como achent d'a Oficina de Seguredat Nacional y tien chelosía de Carlos, un achent que ye la estrela de l'achencia. Amás ye enamorau de l'achent Rachel Wright, pero no gosa decir-le cosa, y amás li dicen que ha teniu una relación con Carlos. En o suyo zaguer treballo no ha teniu masiau exito, y cuan li adchudican una nueva misión chemeca porque li asignan material de calidat inferior a lo material que li dan a Carlos. Ta ista misión li dicen que viachará como miembro de l'equipo de Kelly Robinson, campión mundial de boxeyo de peso meyo, que ha de fer un combat en Budapest contra un boxeyador que treballa ta Gundara, un traficant d'armas que ha robau un prototipo d'un avión invisible y que lo subhastará mientres una fiesta a on i serán presents os boxeyadors. Sindembargo, Kelly no pareixe predisposau a acceptar las órdens d'Alex y quiere estar parte activa d'a operación. En os preparativos d'a operación, Kelly conoix a Rachel y en veyer que Alex en ye enamorau, l'aduya una mica, dica que descubren que en realidat Kelly ye una achent doble. De rapiconte apareixe tamién Carlos, qui tamién pareixe estar un achent doble, pero Alex ha descubierto a on se troba amagau l'avión invisible, bien a la vista de toz, y a lo suyo canto se troban toz: Gundara y los achents d'a OSN.

A cinta s'ambienta en a suya epoca actual (2002) en Rusia, Washington, DC, Budapest y Mónegue, y las suyas escenas se filmoron en Budapest (Hongría), El Segundo (California) y Las Vegas (Nevada) en Estaus Unius, Montcarles (Mónegue) y North Vancouver y Vancouver (Columbia Britanica, Canadá).

Ye una cinta que ha recibiu bels premios y nominacions, encara que en iste caso ixo no ye un feito positivo, en tractar-se en a suya mayor parte d'os Premios Golden Raspberry.

## Elenco

## Se veiga tamién
* Cine en 2002.
* Cintas de 2002.

## Referencias

## Vinclos externos
*  ''I Spy'' en Internet Movie Database.
*  ''I Spy'' en Rotten Tomatoes.